సమాచార కమిషనర్ మాడభూషి శ్రీధర్ ఆదేశంన్యూఢిల్లీ, డిసెంబరు 28: సమాచార హక్కు వ్యవహారంలో ఆధార్కు చుక్కెదురైంది. ఆధార్ కార్డు వివరాలు అందించలేదనే సాకుతో ఆర్టీఐ దరఖాస్తుదారు అడిగిన సమాచారాన్ని ఇవ్వడానికి నిరాకరించడం ఆర్టీఐ నిబంధనలను ఉల్లంఘించడమేనని కేంద్ర సమాచార కమిషన్ స్పష్టం చేసింది. ఈ సాకుతో దరఖాస్తును తోసిపుచ్చిన గృహనిర్మాణ, పట్టణాభివృద్ధి సంస్థ(హడ్కో) అధికారికి సమాచార కమిషనర్ మాడభూషి శ్రీధర్ రూ.25 వేల జరిమానా విధించారు. ఆసియాడ్ విలేజ్లోనిహడ్కో చైర్మన్ అధికారిక నివాసం, ఇతర ఖర్చులు, కానుకల వివరాలు అందించాలని విశ్వాస్ భంబుర్కర్ అనే వ్యక్తి దరఖాస్తు చేసుకున్నాడు. అయితే ఆధార్, ఓటర్ ఐడీ ఇవ్వాలని సమాచార అధికారి కోరారు. దీంతో విశ్వాస్ సమాచార కమిషన్ను ఆశ్రయించారు.
samachara commisioner madabhushi shreedhar aadesamnyuudillii, disembaru 28: samachara hakku vyavahaaramlo aadhaarku chukkeduraindi. adhar kaardu vivaraalu andinchaledane saakutho arti darakhaastudaaru adigina samaachaaraanni ivvadaaniki niraakarinchadam arti nibandhanalanu ullanghinchadamenani kendra samachara kamishan spashtam chesindi. ee saakutho darakhaastunu tosipuchina gruhanirmaana, pattanaabhivruddhi samstha(hadko) adhikaariki samachara commisioner madabhushi shreedhar roo.25 vela jarimana vidhinchaaru. asiad vilejlonihadko chairman adhikaarika nivasam, itara kharchulu, kaanukala vivaraalu andinchaalani vishwas bhamburkar ane vyakti darakhastu chesukunnadu. ayithe adhar, otar idy ivvaalani samachara adhikari koraru. deentho vishwas samachara kamishannu aasrayinchaaru.